Geskiedenis en Opsomming - AFFIES RUGBY
GESKIEDENIS EN OPSOMMING ADMIN. EN BEELD TROFEE
Die kompetisie het ontstaan in 1920 en die eerste wenner van die trofee was Ermelo Hoërskool wat Heidelberg Volkskool wen met ‘n telling van 3 – 0. Ermelo sal eers 80 jaar later in 2000 die beker vir ‘n 2e keer wen.
Die kompetisie het onder verskeie name plaasgevind en dit het bekend gestaan as:
1920 tot 1921 - Interhoërskool Beker
1922 tot 1981 - Administrateurs Beker
1982 tot 1994 - Direkteurs Trofee
1995 tot 2013 - Beeld Trofee
Alhoewel die kompetisie sedert 1995 bekend staan as die Beeld Trofee word die Direkteurs Trofee gebruik tot 1998 en vanaf 1999 is daar n nuwe Beeld Trofee. Die Administrateurs beker is in besit van Pretoria Boys High wat die eerste span was wat dit 3 jaar namekaar gewen het. Die Direkteurs Trofee is in die besit van AHS wat dit 5 jaar agtermekaar gewen het vanaf 1994 – 1998.
Die kompetisie het sedert die ontstaan nog net een jaar naamlik 1950 nie plaasgevind nie agv ‘n polio epidemie. In 1982 word die kompetisie uitgebrei na 0/15A spanne en vanaf 1995 sluit dit ook 0/14A en 0/16A spanne in.
Alle skole ongeag die grote het vir dieselfde beker gespeel tot en met 1995. In 1996 is die kompetisie in twee kategorieë (groot en klein skole) opgedeel na gelang van die aantal kinders in die skool in die hoop dat deelnemers mekaar op meer gelyke voet die stryd sou aansê. In 2000 is die mediumskole-afdeling gestig en 'n vierde kategorie, vir makro-skole is in 2007 op die been gebring. Vanaf 2007 is daar 4 kategorieë naamlik Makro, Groot, Medium en Klein skole wat om die Beeld Trofee meeding.
Die vereistes is seunsgetalle:
Makroskole: meer as 600 seuns in die skool.
Grootskole: meer as 350 seuns maar minder as 600
Mediumskole: meer as 175 seuns maar mi nder as 350
Kleinskole: minder as 175 seuns in die skool
Nuwe afdeling wat vanaf 2014 geld. Dit is skole wat meer seuns het as wat die reëls voorskryf vir klein skole,
maar nie genoeg seuns het wat rugby speel nie. Dié skole sal spesiale vergunning van die
Noordvaal-skolerugbyvereniging (NSRV) kry om in dié nuwe afdeling vir kleinskole te speel. Die afdeling gee
aan skole waar rugby nie meer die hoofsportsoort is nie, die geleentheid om dié sport by hul skool te
‘n Skool kan enige tyd “op” speel maar moet met spesiale vergunning aansoek doen om “af” of laer te speel.
Makro Skole wat deelneem is:
Blou Bulle A Groep - Waterkloof, Garsfontein, Eldoraigne en Menlopark
Blou Bulle B Groep - Centurion, HTS John Voster, Montana, Wonderboom en Zwartkops.
Pumas - Nelspruit, Middelburg en HTS Middelburg.
Leeus - Monument, Florida
Valke - EG Jansen, Kemptonpark, Vereeniging Gimnasium*
Luiperds - Rustenburg.
Limpopo - Tom Naude
* Het in die kwarteind rondte wedstryd teen HTS Middelburg gekanselleer.
UITSLAE VAN FINALE
Pretoria Boys High is die eerste span wat die Administrateurs Beker 3 jaar namekaar wen, 1922 – 1924. Zeerust (1933-1935) en Potch Volkskool (1949 – 1951)behaal dieselfde prestasie ‘n paar jaar later.
Vir die periode 1920 tot 1995, Groot skole 1996 tot 2006 en Makro skole 2007 tot 2012 het daar 49 verskillende skole aan die 92 finale wat gespeel is deelgeneem.
Die skole wat in die finaal vir drie of meer finale onoorwonne was tot en met 2012 is:
18 - Afrikaanse Hoër Seunskool
8 - Volkskool Heidelberg
7 - Volkskool Potchefstroom & Monument
6 - Rustenburg
5 - Waterkloof & Pretoria Boys High
4 - Pietersburg
3 - Klerksdorp, Zeerust, Helpmekaar Seunskool & Hugenote Seunskool
‘n Lys van die spanne wat aandui hoeveel wedstryde gespeel/gewen/gelykop en verloor is in ‘n finaal verskyn aan die einde van hierdie skrywe.
Meeste punte in ‘n finaal
82 – 2015 (Garsfontein/HTS Middelburg)
66 – 1998 (AHS/Waterkloof)
63 – 2011 (Waterkloof/Florida)
58 – 2008 (Waterkloof/Kemptonpark)
Grootste punteverskil in ‘n finaal
21 – 1922 (Pretoria Boys High/Hoogenhout), 1936 (Rustenburg/Standerton)
20 – 1977 (Stofberg/HTS Tom Naude), 1998 (AHS/Waterkloof), 2000 (Ermelo/HTS John Vorster)
19 – 1942 (Klerksdorp/Middelburg), 2011 (Waterkloof/Florida)
Meeste punte in ‘n finaal deur ‘n speler
25 – 1994 (Dirkie Strydom – AHS)
23 – 1998 (Tiaan Snyman – AHS)
BLOU BULLE SKOLE SE DEELNAME AAN DIE KOMPETISIE
Pretoria Boys High het aan en af aan die kompetisie deelgeneem vanaf 1920 tot 1929 en weer vanaf 1979 tot 1985.
Affies neem nie deel aan die kompetisie in 1952 en ook nie vir die periode 1962 tot 1968.
Affies en Waterkloof neem die laaste keer amptelik aan die N.Tvl liga deel in 1996 omdat sekere skole nie meer bereid was om teen die 2 skole te speel nie. In die periode 1997 tot 2006 het Affies en Waterkloof teen mekaar gespeel en albei spanne het dan in die kwart en later die halfeind rondte van die BB liga begin deelneem aan die reeks. Dit het heeltemal verander met die instelling van die Makro skole kompetisie.
In 2007 besluit al die Blou Bulle skole buiten Waterkloof om nie aan die kompetisie deel te neem nie. Dit is ook die geval in 2008, 2009 en 2010 met Waterkloof en Eldoraigne wat steeds aan die kompetisie deelneem. Buiten Affies keer al die Blou Bulle skole terug na die Beeld Trofee reeks in 2011. Dit is nou die 8e jaar sedert 2006 wat Affies nie aan die Beeld Trofee reeks deelneem nie.
Opmaak van Blou Bul skole wat aan die Beeld Trofee deelneem:
‘n Totaal van 38 skole uit 46 wat Beeld Trofee speel.
DEELNAME AAN BEELD TROFEE
Daar sal altyd verskillende opinies wees oor die voor en nadele van ‘n reeks soos die Beeld Trofee.
Hopelik is ‘n bekende speler verkeerd aangehaal met die afskop van die Beeld Trofee ‘n paar jaar gelede naamlik “ Met so ‘n kompetisie word spelers geleer wat dit is om te wen en verloor”. Nodeloos om te sê daar was dadelik die vraag gevra beteken dit dat alle ander wedstryde wat op skoolvlak gespeel word, gespeel word om gelykop te eindig?
Daar is geen soortgelyke reeks in enige van die ander tradisionele provinsies soos Natal, Vrystaat en Kaap nie. Daar is ook geen aanduiding in resultate van Cravenweek spanne en ranglyste dat sodanige kompetisie die Noord van die Vaal Skole noodwendig beter maak as die res van die land nie. Wat die Beeld Trofee tot gevolg het is dat in die 3e kwartaal rugby slegs gefokus is op die A en 1e spanne en kom die seisoen vir die ander spanne tot ‘n einde in Junie. In die Kaap eindig die seisoen vir die jaar aan die eindel van Augustus en dit sluit alle spanne in.
AFFIES SE DEELNAME AAN DIE REEKS
AHS is die suksesvolste skool sedert die ontstaan van die kompetisie in 1920. AHS het 21 keer in die finaal gespeel, 14 keer die beker gewen, 4 keer gelykop gespeel en 3 keer as naaswenners uit die stryd getree. Vir tellings, opponente, ens. van die onderskeie jare lees hier.
AHS verloor nie ’n finaal waarin die 1e Span speel sedert 1970 nie.
Verloor 5 wedstryde deur die jaar in 1994, 2004 en 2006 maar wen die Admin./Beeld Finaal
Affies is die eerste skool wat 6 jaar na mekaar vanaf 1995 tot 1999 onoorwonne was in die finaal.
In 2006 is dit die eerste keer sedert die instelling van die Beeld Trofee in 1994 dat ’n skool 4 spanne in die Beeld Trofee finaal het.
In 2006 word AHS se 1e Span die eerste naaswenner van ’n streek wat die finaal van die Beeld Trofee wen.
Die volgende Affie spelers het in drie finale gespeel en was elke keer aan die wenkant: Eugene Marx 1994 – 1996, Werner Pieterse 1997 – 1999 en Nicol Knoetze 1997 – 1999.
Carel Kriek is die suksesvolste afrigter in die geskiedenis van die kompetisie met 9 oorwinnings en 1 gelykop uitslag in die finaal.(Periode 1994 - 2004)
As afrigting kombinasie is Carel Kriek en Sakkie van der Walt die mees suksesvolste afrigters met 8 oorwinnings en 1 gelykop uitslag in die finaal. (Periode 1995 - 2004)
Fanie Grobler is die mees suksesvolste afrigter van 'n 0/16 span met 5 oorwinnings in die finaal vanaf 1999 tot 2003. Saam met Karel Stander is hulle die mees suksesvolste afrigtingspan met 4 oorwinnings in die finaal vanaf 2000 - 2003.
Spelers wat in 1998 as 0/14A span die Beeld Trofee gewen het en in die jare daarna 0/15A, 0/16A 1e span 2001 en 2002 gespeel het was elke jaar lid van 'n span wat die Beeld Trofee finaal gewen het.
LYS VAN SKOLE IN FINAAL